AIŠKINAMASIS RAŠTAS

Dėl Molėtų rajono savivaldybės tarybos 2021 m. rugsėjo 30 d. sprendimo Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono savivaldybės tarybos 2021 m. rugsėjo 30 d. sprendimą Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“:

1. Papildyti 4 punktu:

„4. Įsipareigoti ir toliau leisti panaudos pagrindais neatlygintinai valdyti ir naudotis Savivaldybei nuosavybės teise priklausančiomis patalpomis tol, kol patalpos bus reikalingos institucijų pavestoms funkcijoms vykdyti:

4.1. Nacionalinei žemės tarnybai prie Žemės ūkio ministerijos 232,17 kv. m ploto patalpomis, esančiomis Molėtų m., Vilniaus g. 44-2;

4.2. Panevėžio teritorinei ligonių kasai 12,45 kv. m ploto patalpomis, esančiomis Molėtų m., Graužinių g. 2;

4.3. Lietuvos kariuomenei 110,86 kv. m ploto patalpomis, esančiomis Molėtų m., Vilniaus g. 45.“

2. Papildyti 5 punktu:

„5. Nustatyti, kad šio sprendimo 4 punktas įsigalioja perėmus šio sprendimo 1 punkte nurodytas patalpas Molėtų rajono savivaldybės nuosavybėn.“.

2. Siūlomos teisinio reguliavimo nuostatos:

Priėmus sprendimą Molėtų rajono savivaldybės taryba įsipareigoja valstybės biudžetinėms įstaigoms, kurioms šiuo metu panaudai yra suteiktos savivaldybei nuosavybės teise priklausančios patalpos, ir toliau panaudos teise suteikti tas pačias patalpas, kol jos bus reikalingos institucijų pavestoms funkcijoms vykdyti.

3. Laukiami rezultatai:

Sprendimas papildytas siekiant perimti administracines patalpas (unikalus numeris 6297-0009-1013:0001, 496.40 kv. m), esančias Molėtų m., Vilniaus g. 44–1, Savivaldybės nuosavybėn.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės administracija 2020 m. rugsėjo 29 d. raštu Nr. B22-1881 „Dėl valstybės turto perdavimo savivaldybės nuosavybėn“ pateikė prašymą VĮ Turto bankui dėl patikėjimo teise valdomo valstybei nuosavybės teise priklausančio nekilnojamojo turto – administracinių patalpų (unikalus numeris 6297-0009-1013:0001, 496.40 kv. m), esančių Molėtų m., Vilniaus g. 44–1, perdavimo Molėtų rajono savivaldybei nuosavybės teise savivaldybės savarankiškosioms funkcijoms įgyvendinti.

Molėtų rajono savivaldybės taryba 2021 m. rugsėjo 30 d. priėmė sprendimą Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“.

VĮ Turto bankas 2022 m. vasario 10 d. atsiuntė raštą Nr. (15.39Mr)-SK4-2106 „Dėl valstybės turto perdavimo savivaldybės nuosavybėn“, kuriame nurodė: „Informuojame, kad Turto bankas galėtų inicijuoti sprendimo dėl Patalpų pripažinimo nereikalingu valstybės funkcijoms įgyvendinti ir siūlyti jį perduoti Savivaldybės nuosavybėn savarankiškosioms funkcijoms įgyvendinti tik gavęs Savivaldybės tarybos įsipareigojimą ir toliau leisti panaudos pagrindais neatlygintinai valdyti ir naudotis šiuo metu biudžetinėms įstaigoms Savivaldybės perduotomis patalpomis tol, kol patalpos bus reikalingos institucijų pavestoms funkcijoms vykdyti“.